Valdemar Lund Jensen
Valdemar Lund Jensen (født 28. maj 2003) er en dansk fodboldspiller, der spiller for den danske superligaklub F.C. København. Valdemar Lund Jensen har tillige spillet en række kampe på de danske ungdomslandshold. Valdemar Lund Jensen spiller som midterforsvarer.

Klubkarriere 
Valdemar Lund Jensen begyndte sin fodboldkarriere i Amagerklubberne Sundby Boldklub og AB Tårnby inden han som ungdomsspiller skiftede til F.C. København. Han har spillet flere kampe for FCK's ungdomshold og blev anfører for U19-holdet. I sommeren 2021 blev han rykket op i førsteholdstruppen. Lund Jensens kontrakt løber til den 31. december 2023.

Valdemar Lund Jensen fik debut for FCK i en superligakamp mod Vejle BK den 31. oktober 2021, hvor han blev indskiftet i det 81. minut for William Bøving. Han blev kort efter skadet og fik i december 2021 foretaget en operation i hoften, der holdt ham på skadeslisten i nogle måneder. Han blev skiftet ind i de to sidste kampe for førsteholdet i sæsonens sidste kampe i maj 2022. Han scorede sit første mål for klubben, da han den 12. august 2022 blev skiftet ind efter 25 minutter i et 1-3 nederlag til Randers FC.

Landsholdskarriere 
Han fik debut på U/16-landsholdet den 25. september 2018 og har siden spillet kampe på de danske ungdomslandshold. Han debuterede på U/20-holdet den 5. juni 2021 kort efter sin 18 års fødselsdag.

Referencer

Eksterne henvisninger 
 

 

Fodboldspillere fra Danmark
Fodboldspillere fra FC København